2. ΒΑΣΙΛΙΚΟΝ ΔΙΑΤΑΓΜΑ της 7/19 Ιουν. 1957 Περί επεκτάσεως εις την λοιπήν νησιωτικήν Ελλάδα της ισχύος του Ν.Δ. 3523/56 «περί οργανώσεως της διανομής της ηλεκτρικής ενεργείας». Έχοντες υπ’ όψιν τας διατάξεις της παρ. 2 του άρθρ. 17 του Ν.Δ. 3523/1956 «περί οργανώσεως της διανομής της ηλεκτρικής ενεργείας», και την υπ’ αριθ. 631/1956 γνωμοδότησιν του Συμβουλίου της Επικρατείας προτάσει του Ημετέρου επί της Βιομηχανίας Υπουργού, απεφασίσαμεν και διατάσσομεν. Άρθρ.1.-Από 1ης Ιουλ. 1957 η ισχύς του Ν.Δ. 3523/1956 «περί οργανώσεως της διανομής της ηλεκτρικής ενεργείας» επεκτείνεται και επί επιχειρήσεων ή εκμεταλλεύσεων εκ των εν άρθρ. 1 του Ν.Δ/τος αναφερομένων, ασκουμένων εις την λοιπήν νησιωτικήν Ελλάδα. 13.Δ.ι.2 Εξηλεκτρισμός Νήσων Άρθρ.2.-Τα κατά τας διατάξεις του Ν.Δ/τος δικαιώματα εξαγοράς ή αναγκαστικής απαλλοτριώσεως, τα κατά την παρ. 2 του άρθρ. 2 και την παρ. 4 του άρθρ. 4 του Ν.Δ/τος δικαιώματα της επιχειρήσεως ή εκμεταλλεύσεως, ως επίσης τα κατά την παρ. 3 του άρθρ. 2 και κατ’ άρθρ. 10 του Ν.Δ/τος δικαιώματα Δήμων ή Κοινοτήτων ασκούνται κατά τα εν τω Νομοθετικώ τούτω Δ/τι οριζόμενα, αι δε εν σχέσει προς την άσκησιν των δικαιωμάτων τούτων εν τω Δ/τι οριζόμεναι προθεσμίαι άρχονται: α)Από 1ης Ιαν. 1958 προκειμένου περί επιχειρήσεων, ή εκμεταλλεύσεων ασκουμένων εις τας νήσους Κρήτην, Κέρκυραν, Ρόδον, Μυτιλήνην, Σύρον, Κεφαλληνίαν, Ζάκυνθον, Λευκάδα, Ιθάκην και Θήραν. β)Από 1ης Ιαν. 1959 προκειμένου περί επιχειρήσεων ή εκμεταλλεύσεων ασκουμένων εις τας λοιπάς νήσους. Εις τον Ημέτερον επί της Βιομηχανίας Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 